CELEX: 62021TN0763
Language: el
Date: 2021-12-07 00:00:00
Title: Υπόθεση T-763/21: Προσφυγή — Αγωγή της 7ης Δεκεμβρίου 2021 — SE κατά Επιτροπής

14.2.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 73/50
            
         
      Προσφυγή — Αγωγή της 7ης Δεκεμβρίου 2021 — SE κατά Επιτροπής
      (Υπόθεση T-763/21)
      (2022/C 73/63)
      Γλώσσα διαδικασίας: η αγγλική
      
         Διάδικοι
      
      
         Προσφεύγων-ενάγων: SE (εκπρόσωποι: L. Levi και A. Blot, δικηγόροι)
      
         Καθής-εναγομένη: Ευρωπαϊκή Επιτροπή
      
         Αιτήματα
      
      Ο προσφεύγων-ενάγων ζητεί από το Γενικό Δικαστήριο:
      
                  —
               
               
                  να ακυρώσει την απόφαση της 23ης Απριλίου 2021 περί απορρίψεως της υποψηφιότητας του προσφεύγοντος-ενάγοντος στο πιλοτικό πρόγραμμα για τους νέους επαγγελματίες (στο εξής: πρόγραμμα JPP)·
               
            
                  —
               
               
                  να ακυρώσει, εφόσον παραστεί αναγκαίο, την απόφαση της 27ης Αυγούστου 2021 περί απορρίψεως της από 27 Απριλίου 2021 ενστάσεως του προσφεύγοντος-ενάγοντος·
               
            
                  —
               
               
                  να υποχρεώσει την καθής-εναγομένη να του καταβάλει αποζημίωση για την υλική ζημία που προκλήθηκε συνεπεία της απώλειας της ευκαιρίας να τοποθετηθεί εκ νέου ως έκτακτος υπάλληλος με βαθμό AD 5 από την 1η Οκτωβρίου 2021, όπως εκτίθεται στην προσφυγή-αγωγή·
               
            
                  —
               
               
                  να υποχρεώσει την καθής-εναγομένη να του καταβάλει αποζημίωση για την υλική ζημία που προκλήθηκε συνεπεία της απώλειας της ευκαιρίας να γίνει μόνιμος υπάλληλος κατόπιν συμμετοχής σε εσωτερικούς διαγωνισμούς που απευθύνονται μόνο σε έκτακτους υπαλλήλους βαθμού AD, όπως εκτίθεται στην προσφυγή-αγωγή·
               
            
                  —
               
               
                  να καταδικάσει την καθής-εναγομένη στο σύνολο των δικαστικών εξόδων.
               
            
         Ισχυρισμοί και κύρια επιχειρήματα
      
      Προς στήριξη της προσφυγής-αγωγής ο προσφεύγων-ενάγων προβάλλει τρεις λόγους.
      
                  1.
               
               
                  Με τον πρώτο λόγο προβάλλεται δυσμενής διάκριση λόγω ηλικίας κατά παράβαση του άρθρου 21, παράγραφος 1, του Χάρτη των Θεμελιωδών Δικαιωμάτων της Ευρωπαϊκής ένωσης, του άρθρου 1δ του ΚΥΚ και του άρθρου 10, παράγραφος 1, του Καθεστώτος που εφαρμόζεται επί του λοιπού προσωπικού της Ευρωπαϊκής Ένωσης.
               
            
                  2.
               
               
                  Με τον δεύτερο λόγο προβάλλεται υπέρβαση των ορίων αρμοδιότητας και/ή έλλειψη αρμοδιότητας.
               
            
                  3.
               
               
                  Με τον τρίτο λόγο προβάλλεται ότι η πρόσκληση εκδήλωσης ενδιαφέροντος είναι παράνομη.